Tien van 'springstof-sindikaat' vasgetrek - Maroela Media
Tien van 'springstof-sindikaat' vasgetrek
Tien verdagtes, onder wie drie polisiebeamptes, wat glo deel is van 'n sindikaat wat kommersiële springstof onwettig verkoop, is in die Vrystaat in hegtenis geneem.
Kapt. Ndivhuwo Mulamu, woordvoerder van die Valke, het Donderdag gesê die inhegtenisnemings volg ná 'n gesamentlike poging deur die Valke, die onafhanklike polisie-ondersoekdirektoraat (Opod) en die polisie se misdaadintelligensie-eenheid.
"'n Spesiale operasie is Dinsdagoggend in Thabong, Odendaalsrus, Virginia en Theunissen uitgevoer ná 'n intensiewe ondersoek wat vier maande lank geduur het," het Mulamu gesê.
"Die verdagtes het na bewering kriminele sindikate met springstof verskaf. Die sindikate gebruik die springstof in die algemeen om kitsbanke, kluise en geldwaens tydens rooftogte op te blaas."
Die beamptes het 'n lokval vir die verdagtes gestel en 'n reeks transaksies aangegaan waartydens hulle 'n aansienlike hoeveelheid springstof gekoop het.
Die verdagtes, tussen 28 en 46 jaar oud, moet binnekort in die hof verskyn op aanklagte van die onwettige handel in springstof en korrupsie.
Die Valke misdaad Vrystaat
Paartjie vas oor dwelms, onwettige taverne
As daar geld gemaak word is die polisie altyd goed verteenwoordig.
Dis weetreens n skande SAPD… Dis amper die mees skandaligge staats departement…
Ja nee wragtig dis baie waar!
Dit is niks nuuts in die goudveld nie. Jare terug is n ATM in Virginia / Harmonie geblaas. Op naby gelee sekuriteits kameras kon die beelde duidelik wys hoe n polisie voertuig na 24h00 die oggend stadig verby kom , stilhou en n polisieman stap na die ATM. Hy was skaars terug in die van en vertrek toe blaas die ATM.
moes die spesifieke persoon ondervra waar kry die plofstof moes by polisie smokkel of by weermag of iemad anders daar moes persoon wat verkoop of smokkel by hul ondersoek daai plekke
O wee ! Nee die berig sê duidelik dat dit " komersiële springstof " was . Dus springstof wat op myne en algemeen gebruik word , om bv rotse ens op te blaas . Nie altyd weermag ens se skuld nie . Hulle gebruik militêre sprngstof . Reuse verskil .
Dis n skande, daagliks word daar misdaad gepleeg waarby ons SAPD lede betrokke is. Dis asof dit daagliks toeneem, of is ek net oor sensitief vir hulle walglike optrede? Hoe kan ons hulle nog vertrou? Gladnie, gladnie. Minister Mbalule moet bietjie moue oprol en hierdie optrede van sy personeel onder die vergrootglas sit en die skuldiges tronk toe stuur vir so lank dat dit as afskrikmiddel vir hulle sal dien!!!